เดอะสไปรัล (นครนิวยอร์ก)

เดอะสไปรัล (อังกฤษ: The Spiral) หรือ 66 ฮัดสันบูเลอวาร์ด (อังกฤษ: 66 Hudson Boulevard) เป็นตึกระฟ้าความสูง 66 ชั้น ในย่านฮัดสันยาร์ด แมนแฮตตัน นครนิวยอร์ก โครงการเริ่มต้นในปี 2016 โดยผู้พัฒนาอสังหาริมทรัพย์ ทิชแมน สเปเยอร์ เป็นตึกระฟ้าความสูง 1,041-ฟุต (317-เมตร) มีพื้นที่ใช้สอย 2.85 ล้าน ตารางฟุต (265,000 ตารางเมตร) และ 66 ชั้น อาคารออกแบบโดยปียาเกอ อิงเงิลส์ กรูป ผู้ออกแบบเวสต์ 57 ที่ตั้งอยู่ใกล้กัน คอนเซปต์อาคารเริ่มมีในปี 2014 ในชื่อ ฮัดสันสปายร์ (อังกฤษ: Hudson Spire) และมีแผนจะสร้างความสูงอาคาร 1,800-ฟุต (550-เมตร) และความสูงถึงยอด 2,000-ฟุต (610-เมตร) ซึ่งจะเป็น "อาคารที่สูงที่สุดในโลกตะวันตก" ในปี 2016 ได้มีการปล่อยภาพเร็นเดอร์ใหม่ แสดงอาคารความสูง 1,041 ฟุต (317 เมตร) พร้อม "ระเบียงภูมิทัศน์และสวนลอยฟ้าที่ลดหลั่นเป็นขั้นบันได" ในวันที่ 27 สิงหาคม 2017 บริษัทยาไฟเซอร์ประกาศแผนจะย้ายสำนักงานใหญ่โลกของบริษัทมาอยู่ในอาคารระหว่างชั้น 7 จนถึง 21 และได้ลงนามในสัญญาเช่า 20 ปีในเดือนเมษายน 2018 ในเวลาไล่เลี่ยกัน แบล็กสโตนยังจัดสรรเงินกู้ก่อสร้างจำนวน 1.8 พันล้านดอลลาร์ ถือเป็นเงินกู้ก้อนใหญ่ที่สุดในประวัติศาสตร์การก่อสร้างของนิวยอร์ก อาคารเริ่มท็อปเอาต์ในเดือนมกราคม 2021 ผู้เช่า ขัอมูลจากปี 2019 อาคารปล่อยเช่าไปแล้ว 34.7% โดยมีผู้เช่าเช่น: ชั้น 7-21: ไฟเซอร์ ชั้น 25-28: อัลไลแอนซ์เบิร์นสไตน์ ชั้น 40-52: เดเบวอยส์แอนด์พลิมป์ตัน อ้างอิง แหล่งข้อมูลอื่น Official website Developer's page on the project